Bornholms regionskommune

Bornholm regionskommune er en dansk kommune i Region Hovedstaden og ligger på øyen Bornholm i Østersjøen, midt mellom Sverige og Polen. Største by og kommunesenter er Rønne.

Bornholm ligger 145 kilometer sørøst for København, 37 kilometer sør for Sverige, 88 kilometer nord for Tyskland og 90 kilometer nordvest for Polen. Bornholms Regionskommune omfatter ikke Ertholmene med fortet Christiansø nordøst for Bornholm, som er direkte underlagt Forsvarsministeriet.

Regionskommunen fungerte også som amt fra 1. januar 2003 til og med 31. desember 2006, men med kommune- og regionreformen har kommunen fra 1. januar 2007 hørt under Region Hovedstaden.


Kommunen oppstod gjennom folkeavstemning 29. mai 2001 ved sammenslåing av de tidligere kommunene Allinge-Gudhjem kommune, Hasle kommune, Neksø kommune, Rønne kommune og Åkirkeby kommune. Endelig bestemte Folketinget i Lov af 19.3.2002 om sammenlægning af de bornholmske kommuner at kommunene skulle slås sammen til Bornholms Regionskommune.

Kommunalbestyrelsen (kommunestyret) på 27 medlemmer fungerte som sammenslåingsutvalg i 2002 og er siden regionskommunens kommunale folkevalgte organ. Fra 1. januar 2018 har kommunestyret 23 medlemmer. Antall ansatte i kommunen var 3 800 årsverk i 2007.

Fram til 1989 hadde kommunen vekst i befolkningen og lavere arbeidsløshet enn resten av Danmark, men fra og med fiskerikrisen startet i Østersjøen har arbeidsløsheten vært blant de høyeste i landet.

Byer
Alle større byer på øyen ligger ved kysten og har en havn – med ett unntak, Aakirkeby, som dog har en havn ved Boderne.

Bornholms største byer etter innbyggertall per 1. januar 2023 er:

ByInnb. Rønne 13 798 Nexø 3 674 Aakirkeby 2 092 Hasle 1 638 Allinge-Sandvig 1 473  Svaneke 1 104 Tejn 824ByInnb. Gudhjem 736 Nyker 712 Snogebæk 681 Klemensker 607 Sorthat-Muleby 496 Østermarie 482 Lobbæk 314ByInnb. Årsdale 298 Østerlars 294 Vestermarie 241 Pedersker 230 Nylars 207

 Politikk 
 Borgermestre 
 Frederik Tolstrup (V) 2026–
 Jacob Trøst (KF) 2022–2025
 Thomas Thors (S) 2021
 Winni Grosbøll (S) 2010–2020
 Bjarne Kristiansen (Lokal liste) 2006–2009
 Thomas Thors (S) 2003–2006

 KommunalrådetData hentet fra Danmarks Statistik, KMD Valg, Statens Arkiver og Valg.dk 
+Mandater  År  20px|Socialdemokratiet  20px|Radikale Venstre  20px|Det Konservative Folkeparti  20px|Socialistisk Folkeparti  20px|Kristendemokraterne     20px|Dansk Folkeparti   20px|Venstre      20px|Enhedslisten  20px|Alternativet     Tot 2002   8      1  1  9    8          27 2005  7    2  3  1  2  1  6        5  27 2009  8  1  1   4  1  3  1  8          27 2013  12  1    2     1     2   6  1  2        27 2017  8        1   1     4   5  1   2   1    23 2021  4     3      1      4  2  2  7         23 2025   5     2   3   1     6   4     2        23


 Kjente personer 
Maleren Oluf Høst er født i Svaneke på Bornholm, og forfatteren Martin Andersen Nexø er oppvokst på Bornholm.

 Noter 

 Referanser 




 Eksterne lenker  

  Bornholm Portal 
 Befolkningsprognose 2007–18
 Valgresultater 2005

Kategori:Bornholm
Kategori:Kommuner i Region Hovedstaden